Antrasis kosminis greitis
Antrasis kosminis greitis arba pabėgimo greitis – greitis, kurį turi pasiekti mažos masės kūnas, kad jo kinetinė energija būtų lygi gravitacinei potencinei energijai, ir, kad įveikęs didesnės masės kūno gravitacijos lauką, iš jo ištrūktų. Kadangi šis laukas tebeveikia, „pabėgusio“ kūno greitis ilgainiui mažėja, tačiau kūnas niekada visiškai nesustoja, taip pat ir niekuomet negrįžta atgal.